**1 priedas**

SUDERINTA

Nacionalinė švietimo agentūra

Direktorė

Rūta Krasauskienė

SUDERINTA

Vilniaus r. savivaldybės

administracijos direktorė
Liucina Kotlovska

PATVIRTINTA

Vilniaus r. Sudervės Mariano

Zdziechovskio pagrindinės

mokyklos direktoriaus

2022 m. vasario 2 d.

įsakymu Nr. 1-9

**VILNIAUS R. SUDERVĖS M. ZDZIECHOVSKIO PAGRINDINĖS MOKYKLOS VEIKLOS TOBULINIMO PLANAS**

**Pagrindimas (pagrindžianti informacija ir duomenys)**

Vilniaus r. Sudervės M. Zdziechovskio pagrindinėje mokykloje 2021–2022 m. m. rugsėjo 1 d. duomenimis mokosi 172 mokiniai.
 2019 m. IEA TIMSS kompiuterinio testavimo rezultatai rodo, kad mokyklos 8 klasės mokinių gamtos mokslų ir matematikos rezultatai prastesni negu šalies vidurkis: matematika 36,8 % (šalies 40,0 %), gamtos mokslų 32,8 % (šalies (48,0 %). 2018 m. OECD PISA tyrimo rezultatai rodo, kad 8 klasės mokinių matematinis raštingumas 33,2 %, kai kitų dalyvavusių mokyklų rezultatas 39,8 %; mokyklos finansinio raštingumo rezultatas 41.1%, kai dalyvavusių mokyklų vidutinis rezultatas 46.5%. 2018 m. OECD PISA 8 klasės mokinių gamtamokslinio raštingumo rezultatai siekia 25,2%, kai tuo tarpu dalyvavusių mokyklų vidutinis rezultatas 44,4 %. Darytina išvada, kad mokykloje būtina daugiau dėmesio skirti matematikos ir gamtamokslinių dalykų žinių įsisavinimui, teikiant veiksmingą pagalbą tiek pamokoje, tiek per neformaliąją veiklą.

Mokyklos 2022 – 2024 strateginio plano prioritetas – ugdymo(si) proceso kokybės gerinimas, kuriant aktyvųjį mokymą(si) skatinančią ir pažangią mokyklos aplinką. Mokykloje trūksta patalpų. Išorės vertinimo, vykusio mokykloje 2018 m. gegužės mėn., ataskaitoje rašoma, kad 5–10 klasių mokiniai mokosi pagal klasių sistemą, kai pamokos vyksta tame pačiame kabinete, todėl prielaidos sukurti tinkamas dalykų dėstymui aplinkas yra mažesnės. Išorės vertinimo metu stebėtose pamokose užfiksuoti skirtumai ir vertinant ugdymo(si) aplinkas: pradinėse klasėse ugdymo(si) aplinkų vertinimo vidurkis 2,9 (iš 4); pagrindinės ugdymo pakopos – 2,5 (iš 4). Daugelyje klasių seni, sunkiai pertvarkomi baldai. Tikėtina, kad tai viena iš priežasčių, dėl ko beveik visose stebėtose ugdymo(si) veiklose baldai buvo sustatyti tradicine tvarka. Išorės vertintojai pastebi, kad nėra tinkamų sąlygų kokybiškai mokytis gamtos mokslų, atlikti eksperimentus. Veiklos rodiklis „Mokymasis virtualioje aplinkoje neišskirtinis (2 lygis), išskyrus tikslingumą, kuris yra paveikus (3 lygis)“. Išorės vertintojų stebėtose ugdymo(si) veiklose (N=60) beveik visi mokytojai naudojo IKT (dažniausiai mokytojo skaidrėms demonstruoti). Fiksuota keletas pamokų, kai visos pamokos metu demonstruota tik viena skaidrė su bazine pamokos informacija (tema, uždaviniu, vertinimo kriterijais). Toks IKT panaudojimas neišskirtinis, kadangi neturime pakankamai interaktyvių lentų, o pakabinami projektoriai skirti vien tik vaizdinės medžiagos demonstravimui. Mokykloje esančios 4 interaktyvios lentos pasenusio modelio ir nusidėvėjusios, reikalaujančios remonto ir papildomos priežiūros, nepalaikančios naujesnių programų, netinkamos hibridinio ugdymo organizavimui, todėl didelis poreikis įsigyti naujus interaktyvius ekranus, kurių pagalba ugdymo turinys būtų interaktyviau pateikiamas ir paveikus bei leistų užtikrinti hibridinį mokymą. Mokyklos skaitykloje tik 3 kompiuterizuotos darbo vietos, netenkinami mokinių poreikiai ir nesudaromos tinkamos sąlygos visiems mokiniams pasinaudoti skaitykla ir joje esančiu interaktyviu turiniu. Mokykloje trūkstant patalpų, negalima įrengti atskirų dalykų kabinetų. Mokykloje nėra ir erdvių, kurias bent iš dalies būtų galima pritaikyti kūrybinių dirbtuvių įrengimui. Mokyklos teritorija pasižymi labai savita ir gamtos tyrinėjimui tinkama aplinka, todėl mobilus geokupolas (lauko klasė) būtų pritaikytas ugdymo reikmėms kaip inovatyvi lauko klasė, kurioje įrengtume kūrybines ir gamtos mokslų dirbtuves. Ši lauko klasė priartintų mokinius prie gamtos, leistų stebėti metų laikų kaitas ir tyrinėti gamtą, atlikti bandymus, prisidėtų plėtojant patyriminį ugdymą(si).

2020 – 2021 m. m mokyklos veiklos kokybės įsivertinimo grupės nagrinėta sritis buvo „Ugdymasis ir mokinių patirtys“. Išsamiai nagrinėjome *Vadovavimą mokymuisi*: 2.2.1 Mokymosi lūkesčiai ir mokinių skatinimas ir 2.2.2 Mokymosi organizavimas. Pagal atliktos mokinių apklausos duomenis (apklausai atlikti pasitelktas IQES online įrankis) žemiausia reikšme 2.5 įvertinti teiginiai „Mokiniai pamokos metu gali pasirinkti, kiek jie sugebės išmokti žodžių ar atlikti pratimų“ ir „Mokytojai pamokos metu mokiniams skiria skirtingas užduotis.“ Tais pačiais metais atliktos tėvų apklausos „Ugdymas ir mokymasis“ duomenimis, teiginiai „Mano vaikas per pamoką gali pasirinkti užduotis pagal savo gebėjimus“, „Į mano vaiko klaidas per pamokas yra žiūrima kaip į mokymosi galimybę“ įvertinti žemiausia 2.5 verte. Išorės vertinimo, vykusio mokykloje 2018 m., ataskaitoje buvo siūloma tobulinti ugdymo(si) įvairovę (2.2.2. - 2 lygis), vertinimą ugdymui (2.4.1. - 2 lygis), pozityvų profesionalumą (4.3.1. - 2 lygis), išskiriamas kaip vienas iš tobulintinų mokyklos veiklos aspektų. Asmeninis meistriškumas vidutiniškas (2 lygis). Kompetencija patenkinama (2 lygis). Didžiausia mokytojų dalis – 10 (31,2 proc.) – vyresnieji mokytojai, 6 (18,7 proc.) – mokytojai metodininkai, 6 (18,7 proc.) – mokytojai. Išorės vertintojų pateiktas pamokų vertinimas rodo, kad mokytojo kvalifikacinė kategorija neturėjo stipraus tiesioginio poveikio pamokos kokybei. Vertinimo ataskaitoje nurodoma, kad (48 proc.) veiklų organizuotos remiantis tradicine (poveikio) paradigma, kai mokinys buvo pasyvus informacijos priėmėjas, o mokymas – faktų, gebėjimų perteikimo, jų įsiminimo ir atkartojimo procesas. 11,1 proc. stebėtų pamokų vertintos kaip šiuolaikinės, kai mokytojai rėmėsi mokinių patirtimi ir į pirmą vietą kėlė mokymąsi. Vertintojai pastebi, kad mokytojai išmano savo ugdymo sritį, dėstomus dalykus, tačiau nesistemingai stengiasi tobulinti savo mokomo dalyko kompetencijas ir tai neduoda tinkamo poveikio pamokos kokybei. Išorės vertinimo metu buvo nustatyta, kad mokytojai pamokose dažniausiai taiko tradicinius mokymosi metodus, jų pasirinktos mokymo strategijos, būdai, metodai ir užduotys ne visada skatina mokinių mokymo(-si) motyvaciją bei palaiko jų nuolatinį aktyvumą pamokoje. Stebėtų pamokų protokoluose užfiksuota, kad 48,1 proc. pamokų grįsta klasikinės poveikio pedagoginės paradigmos nuostatomis. 46,2 proc. pamokų stebėtas bandymas dirbti šiuolaikiškai ir tik 11,1 proc. pamokų mokytojai dirbo šiuolaikiškai. Mokytojams reikėtų patobulinti savo kvalifikaciją siekiant organizuoti šiuolaikišką pamoką, įgalinant juos naudoti įvairius metodus ir modernias priemones ugdymo procese.

1 lentelė

**Detalizuoti 2020-2021 m. m. 1-10 klasių mokinių pasiekimai duomenys pagal dalykus (procentais)**

|  |  |  |  |  |  |
| --- | --- | --- | --- | --- | --- |
| Lygis | **Pasaulio pažinimas** | **Gamta ir žmogus** | **Biologija** | **Fizika** | **Chemija** |
| **1** | **2** | **3** | **4** | **5** | **6** | **7** | **8** | **9** | **10** | **7** | **8** | **9** | **10** | **8** | **9** | **10** |
| Aukštesnysis | 84% | 76% | 36% | 60% | 28% | 26% | 41% | 0% | 0% | 20% | 25% | 0% | 0% | 40% | 14% | 0% | 40% |
| Pagrindinis | 16% | 15% | 45% | 40% | 57% | 54% | 34% | 43% | 43% | 80% | 50% | 57% | 57% | 60% | 58% | 57% | 40% |
| Patenkinamas | 0% | 9% | 19% | 10% | 15% | 15% | 25% | 57% | 57% | 0% | 25% | 43% | 43% | 0% | 28% | 43% | 20% |
| Nepatenkinamas | 0% | 0% | 0% | 0% | 0% | 0% | 0% | 0% | 0% | 0% | 0% | 0% | 0% | 0% | 0% | 0% | 0% |

2 lentelė

**Mokinių mokymosi pasiekimų lygiai pagal vertinimo skalę bendrajame ugdyme** *(Pažymėjimų ir brandos atestatų išdavimo tvarkos aprašas, patvirtintas Lietuvos Respublikos švietimo ir mokslo ministro 2013 m. gegužės 10 d. įsakymu Nr. V-402)*  **2020-2021 m. m. ir planuojami mokymosi pasiekimai 2022-2023 m. m.**

|  |  |  |  |
| --- | --- | --- | --- |
| Pasiekimų lygiai | 1-4 klasių mokinių dalis (procentas) | 5-8 klasių mokinių dalis (procentas) | 9-10 klasių mokinių dalis (procentas) |
| 2020–2021 m. m. faktas | 2022–2023 m. m. siekis | 2020–2021 m. m. faktas | 2022–2023 m. m. siekis | 2020–021 m. m. faktas | 2022–2023 m. m. siekis |
| Aukštesnysis | 26,5 % | Didinti 2 % | 18,7 % | Didinti 2 % | 0 % | Didinti 2 % |
| Pagrindinis | 57,2 % | 54,2 % | 58,3 % |
| Patenkinamas | 16,3 % | Mažinti bent 2 % | 27,1 % | Mažinti 2 % | 41,7 % | Mažinti 2 % |
| Nepatenkinamas | 0 % | 0 % | 0 % | 0 % | 0 % | 0 % |

**Stipriausios mokyklos veiklos sritys** *(ne daugiau 10 iš mokyklos veiklos įsivertinimo ar mokyklos veiklos išorinio vertinimo duomenų)*. Išorės vertinimo, vykusio mokykloje 2018 m. gegužės 7 - 10 d., nustatytos stipriosios mokyklos veiklos sritys:

1. Pasiekimų asmeniškumas (1.2.1. - 2 lygis; išskirtas aspektas - 3 lygis).
2. Atskaitomybė (1.2.2. - 3 lygis).
3. Santykiai ir mokinių savijauta (2.3.2. - 3 lygis).
4. Veiklos, įvykiai ir nuotykiai (2.3.2. - 3 lygis).
5. Pastatas ir jo aplinka (3.1.2. - 3 lygis).
6. Edukacinės išvykos (3.2.1. - 3 lygis).
7. Optimalus išteklių paskirstymas (4.1.1. - 2 lygis; išskirtas aspektas - 3 lygis).
8. Įsipareigojimas susitarimams (4.1.2. - 2 lygis; išskirtas aspektas - 3 lygis).
9. Pažinimas ir sąveika (4.2.2. - 3 lygis).
10. Mokyklos tinklaveika (4.2.3. - 3 lygis).

|  |
| --- |
| **1. Uždavinys. Plėtoti visų mokinių kompetencijas.** |
| **Veikla** | **Kiekybinis rodiklis** | **Kokybinis rodiklis** | **Lėšų detalizavimas (*nurodomos detalios priemonės ir kiekvienai jų skirtos/numatytos lėšos*)** | **Įgyvendinimo laikotarpis*****(nurodoma nuo – iki)*** |
| * 1. IKT priemonių naudojimas pamokose kuriant palankią mokymo(si) aplinką 1-10 klasėse.
 | 80 % lietuvių kalbos ir literatūros, anglų kalbos, lenkų kalbos, matematikos, gamtos ir žmogaus, biologijos, istorijos, geografijos, informacinių technologijų, fizikos ir chemijos mokytojų naudoja IKT pamokose.Lietuvių kalbos ir literatūros, lenkų kalbos, anglų kalbos, matematikos, gamtos ir žmogaus, biologijos, istorijos, geografijos, informacinių technologijų, fizikos ir chemijos dalykų mokytojai mažiausiai kartą per 2 savaites organizuos 1-4 klasių ir 5-10 klasių ugdomąją veiklą naudodamiesi skaitmeninėmis priemonėmis ir mokymosi aplinkomis Mozabook ir Eduka.  | 1-4 klasių mokinių pasiekusių pagrindinį ir aukštesnįjį lygį procentinė dalis kils bent 2% (pradiniai duomenys 2 lentelėje).5-10 klasių mokinių pagrindinio lygio mokinių dalies vidurkis padidės bent 2% (pradiniai pasiekimų duomenys 2 lentelėje). | Interaktyvūs ekranai su programine įranga: 2 vnt x 3999 Eur =7998 Eur.Nešiojamieji kompiuteriai 3 vnt. x 600 Eur = 1800 Eur.mozaBook SCHOOL-LAB licencijos:7 vnt. x 40 Eur = 280 EurEduka licencijos mokytojui lietuvių kalbos ir matematikos2vnt. x 150 Eur= 300 Eur**Iš viso 1.1. 10 378 Eur** | Įrangos įsigijimas2022 m. I ketvirtis.Įrangos naudojimas 2022 – 2023 metai.Įrangos įsigijimas2022 m. I ketvirtis.Įrangos naudojimas 2022 – 2023 metai.Licencijų įsigijimas2022 m. III ketvirtis.Licencijų naudojimas2022 m. III ketvirtis – 2023 m. I ir II ketvirtis.  |
| * 1. STEAM integracija į 1-4 klasių pasaulio pažinimo pamokas.

Gamtos mokslų aktualizavimas 5-10 klasėse. | 20 % pasaulio pažinimo pamokų 1-2 klasėse ir. 30 % pasaulio pažinimo pamokų 3-4 klasėse skiriama mokinių praktinei (eksperimentinei) veiklai.20% gamtos mokslų pamokų 5-7 klasėse ir 30 % gamtos mokslų pamokų 8-10 klasėse skiriama eksperimentavimui, tyrinėjimui ir praktinių įgūdžių ugdymui.Mokslo dienos 1-10 klasių mokiniams organizavimas, kai dalyvauja ne mažiau nei 80% 1-10 klasių mokinių. Pristatomi ne mažiau kaip 5 8-10 klasių mokinių pranešimai iš pasirinkto gamtamokslinio dalyko. Mokslo dienos metu organizuojamos mažiausiai 3 praktinės/tiriamosios veiklos 1-4 ir 5-10 klasių mokiniams. | 1-4 klasės mokinių pasaulio pažinimo metinis pagrindinio ir aukštesniojo pasiekimų lygis didėja mažiausiai 2 %. (pradiniai duomenys 1 lentelėje). 5-10 klasių mokinių visų gamtos mokslų metinis pagrindinio ir aukštesniojo pasiekimų lygis didėja mažiausiai 2 %. (pradiniai duomenys 1 lentelėje). 5-10 klasių metinis pažangumas išlieka 100%.8-10 klasių mokiniai pasirinkę rengti ir pristatyti pasirinkto gamtamokslinio dalyko kūrybinį darbą/pranešimą organizuotoje mokslo dienoje padarys mokymosi pažangą ir pagerins asmenius metinius įvertinimus bent 0.2 balo. (Pokytis bus vertinamas lyginant 2020-2021 m. m. ir 2021-2022 m. m. asmeninius mokinių pasiekimus). | Nešiojamieji kompiuteriai2 vnt. x 600 Eur= 1200 EurEdukacinis rinkinys: Clementoni 100 Experiments5 vnt x 30 Eur= 150 EurEdukacinis rinkinys Clementoni Discover Chemistry 15 Eur. vnt5 vnt x15 Eur. = 75 EurMobili gamtos mokslų laboratorija 1 vnt x 4600 Eur **Iš viso 1.2.: 6025 Eur** | Įrangos įsigijimas2022 m. I ketvirtis.Įrangos naudojimas 2022 – 2023 metai.2022 m. II ketvirtis.2022 m. I ketvirtis.Įrangos naudojimas 2022 – 2023 metai. |
| * 1. Aktyvaus ugdymo organizavimas kitose mokyklos erdvėse ir už mokyklos ribų.
 | Geokupole įrengta papildoma ugdymosi erdvė, kurioje visų 1-10 klasių mokiniai pagal koreguojamą tvarkaraštį atlieka praktinius/kūrybinius darbus.Geokupole vyksta ne mažiau nei 30% 5-10 klasių informacinių technologijų pamokų,30 % 5-10 klasių technologijų pamokų ir30% 1-4 ir 5-10 klasių neformalaus švietimo užsiėmimų.Kūrybinėmis dirbtuvėmis tikslingai naudojasi ne mažiau negu 80 % visų mokyklos mokinių.Visi mokykloje dirbantys mokytojai kiekvienoje mokomoje 1-4 klasėje ir 5-10 klasėje organizuoja bent po 1 pamoką už mokyklos ribų. 2022 m ir 2022-2023 m. m. 1-4 ir 5-10 klasių mokiniams per mokslo metus yra organizuojama bent viena edukacinė/ pažintinė išvyka/ kelionė.  | 2% padidės 1-4 ir 5-10 klasių mokinių, besimokančių pagrindiniu ir aukštesniuoju lygiu dalis (pradiniai duomenys 2 lentelėje).  | Geokupolas 1 vnt. x 12900 EurModuliniai baldai geokupolui: moduliniai stalai 18 vnt x 58 Eur =1044 Eur;kėdės 20 vnt x 32,10 Eur = 642 Eur;Sėdmaišiai 5 vnt x 60 Eur = 300 Eur.Putplasčio pjovimo staklės 1 vnt x 200 Eur. Lazerinės graviravimo staklės: 1vnt x 400 Eur. Ženkliukų gamybos startinis rinkinys ir priemonės: 1 vnt x 300 Eur. Edukacinės išvykos 4 (po 2 išvykos kiekvienais mokslo metais) 4 x 600 Eur = 2800 EurEdukacinės išvykos mokykliniu autobusu (kuro mokestis) 500 Eur.**Iš viso 1.3.: 19086 Eur** | Geokupolo įsigijimas2022 m. I ir II ketvirtis.Lauko klasės įrengimas 2022 II ir III ketvirtis.2022 m. II ir III ketvirtis.Putplasčio, lazerinių staklių ir ženkliukų gamybos aparatų įsigijimas 2022 m. I ketvirtis.Įrangos naudojimas 2022 – 2023 metai. 2022 m. II ir III ketvirtis.2023 m. I ir II ketvirtis.2022 m. I, II, III ir IV ketvirčiai.2023 m. I ir II ketvirtis.  |
| **Iš viso I uždaviniui įgyvendinti 35 489 Eur** |

|  |
| --- |
| **2. Uždavinys – tobulinti mokytojų bendrąsias ir profesines kompetencijas.** |
| **Veikla** | **Kiekybinis rodiklis** | **Kokybinis rodiklis** | Lėšų detalizavimas (***nurodomos detalios priemonės ir kiekvienai jų skirtos/numatytos lėšos***) | Įgyvendinimo laikotarpis ***(nurodoma nuo – iki)*** |
| 2.1. Mokytojų kvalifikacijos kėlimo programa. I modulis – patyriminio ugdymo organizavimas STEAM.II modulis – šiuolaikinės pamokos organizavimas.  | 2 modulių (24 val.) kvalifikacijos tobulinimo programa su praktiniu pritaikymu.I modulio (8 val.) mokymuose dalyvauja ne mažiau nei 80% visų mokykloje dirbančių pedagogų.Kiekvienas STEAM mokymuose dalyvaujančių mokytojų per pusmetį organizuos po 1-2 atviras pamokas-studijas.Per 2021-2022 m. m. ir 2022-2023 m. m. bus sukurtas įvairių dalykų (pasaulio pažinimo, matematikos, lenkų kalbos, lietuvių kalbos) mažiausiai 15-kos užduočių/veiklų bankas 1-2 klasių mokiniams ir, tų pačių dalykų, mažiausiai 20-ties užduočių/ veiklų bankas 3-4 klasių mokiniams. 5-10 klasių mokiniams kuriamas mažiausiai 50 užduočių/veiklų bankas gamtos ir žmogaus, biologijos, fizikos chemijos, geografijos, lenkų kalbos, lietuvių kalbos, anglų kalbos dalykų. II modulio (16 val.) mokymuose dalyvauja ne mažiau nei 80% pedagogų.15 mokytojų x 2 pamokos = 30 stebėtų ir protokoluotų (kolegų ir 2 mokyklos vadovų) pamokų ir jų analizės 2022-2023 m. m. Ne mažiau nei 50% stebėtų pamokų taikomi tarpusavyje mokykloje sutarti geros pamokos požymiai. | 1-4 ir 5-10 klasių mokinių visų gamtos mokslų metinis pagrindinio ir aukštesniojo pasiekimų lygis didėja mažiausiai 1% (pradiniai duomenys 1 lentelėje).2% padidės 1-4 ir 5-10 klasių mokinių, besimokančių pagrindiniu ir aukštesniuoju lygiu dalis (pradiniai duomenys 2 lentelėje).Bendras mokyklos pažangumas 100 % | 2 modulių kvalifikacijos kėlimo programa: I modulis 8 val. x 25 mokytojai x 40 Eur = 1000 Eur; II modulis 16 val. x 25 mokytojai x 40 Eur) x 2 = 2000 Eur**Iš viso 2.1.: 3000 Eur** | 2022 m. II, III ir IV ketvirčiai.2023 m. I ir II ketvirtis. |
| 2.2. Kolegialus mokytojų mokymasis bendradarbiaujant siekiant integruoto ugdymo. | 2022-2023 metais bus sudaryta 10 kolegialiai besimokančių ir bendradarbiaujančių, gerąja patirtimi besidalijančių mokytojų grupė, kurios susirinkimuose dalyvauja bent 50% mokyklos mokytojų, kurie sistemingai kartą per mėnesį renkasi į veiklų refleksijas-susitikimus.Susirinkimų metu, mokytojai aptaria SMART programos galimybes, pristato SMART programa parengtas užduotis, parengia ir aptaria 1-2 pamokų planus 1-4 ir 5-10 klasės mokiniams.Kiekvienas grupės narys per pusmetį veda ne mažiau kaip 2 atviras pamokas, kurias stebi bent 1 kolega ir/ar vienas mokyklos vadovų, aptariama.Ne mažiau nei 50% stebėtų kolega-kolegai pamokų taikomi sutarti geros pamokos požymiai.  | Interaktyvus ekranas su programine įranga:1 vnt. x 3999 EurNešiojamieji kompiuteriai2 vnt. x 600 Eur = 1200 Eur**Iš viso 2.2.: 5199 Eur** | 2022 m. I, II, III ir IV ketvirčiai.2023 m. I ir II ketvirtis. |
| 2.3. Projekto veiklų viešinimas. | Mažiausiai kartą per mėnesį, nuo projekto vykdymo pradžios iki jo pabaigos, mokyklos Facebook paskyroje ir mokyklos internetiniame puslapyje specialioje Kokybės krepšelio projekto viešinimo skiltyje patalpinamas straipsnis aprašantis įgyvendinamas projekto veiklas. 2023 metais II ketvirtyje, dalyvaujant partnerystės ir bendradarbiavimo sutartis su mūsų mokykla pasirašiusioms įstaigoms ir socialiniams partneriams, bus surengta gerosios patirties sklaidos konferencija siekiant viešinti projekto metu sukurtas veiklas – 1-4 ir 5-10 klasių užduočių/veiklų bankus ir demonstruoti už projekto lėšas įgytos įrangos privalumus.  | 2022 m. I, II, III ir IV ketvirčiai.2023 m. I ir II ketvirtis. |
| **Iš viso II uždaviniui: 8199 Eur**  |
| Iš viso I ir II uždaviniui: 43688 Eur  |

 Patvirtinu, kad šiame plane numatytos projektui skirtos finansavimo lėšos (Kokybės krepšelio lėšos) nėra suplanuotos apmokėti ugdymo reikmėms, t. y. toms mokyklos veikloms ir darbuotojams (priemonėms), kurioms mokymo lėšos privalo būti skirtos Lietuvos Respublikos Vyriausybės nustatyta tvarka (iš Klasės krepšelio).

|  |  |
| --- | --- |
| **Partnerio atsakingas asmuo**Jaroslav SubočVilniaus rajono savivaldybės administracijos Švietimo skyriaus vyr. specialistas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Vardas, pavardė, pareigos, parašas) | **Mokyklos vadovas**Renata StarenkienėVilniaus r. SudervėsM. Zdziechovskio pagrindinėsmokyklos direktorė\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Vardas, pavardė, pareigos, parašas) |

**Suderinta:** projekto Kokybės krepšelio metodininkė Daiva Rindzevičienė